
ЕВРОПЕЙСКИ ЗЕМЕДЕЛСКИ ФОНД ЗА РАЗВИТИЕ НА СЕЛСКИТЕ РАЙОНИ: ЕВРОПА ИНВЕСТИРА В СЕЛСКИТЕ РАЙОНИ
ПРОГРАМА ЗА РАЗВИТИЕ НА СЕЛСКИТЕ РАЙОНИ 2014-2020 Г.
Европейски структурни и инвестиционни фондове

Одобрявам: …………………..
Петър Първанов - Председател на УС


Съгласувал:…………………..
инж. Коста Стоянов – Изпълнителен директор

[bookmark: bookmark1]РЕД ЗА ОЦЕНКА НА ПРОЕКТНИ ПРЕДЛОЖЕНИЯ ПО МЕРКИ ОТ ОПЕРАТИВНАПРОГРАМА „РАЗВИТИЕ НА ЧОВЕШКИ РЕСУРСИ” 2014 - 2020, ВКЛЮЧЕНИ В СВОМР НА МИГ „ДОЛНИ ЧИФЛИК И БЯЛА“

[bookmark: _GoBack]Редът за оценка е в съответствие с минималните изисквания към реда за оценка на проектни предложения към СВОМР на ЦКЗ на МС, разработени на основание чл. 41, ал. 2 от ПМС 161 от 4 юли 2016 за определяне на правила за координация между управляващите органи на програмите и местните инициативни групи, съответно местните инициативни рибарски групи, във връзка с изпълнението на Подхода „Водено от общностите местно развитие“ за периода 2014 - 2020 г.

Глава I
Общи правила
Чл. 1. (1) Тези правила уреждат реда за оценка на проектни предложения по мярката от ОП „Развитие на човешките ресурси”, включена в Стратегията за водено от общностите местно развитие на МИГ „Долни Чифлик и Бяла“.
           (2) Подаването на проектни предложения, както и процеса по оценка от МИГ се провежда в ИСУН 2020.

Глава II
[bookmark: bookmark2]Сформиране на комисия за подбор на проектни предложения (КППП)
Чл. 2 (1) Комисията за подбор на проектни предложения се назначава със заповед на Председателя на Управителния съвет (УС) на МИГ до три дни след крайния срок за подаването на проектните предложения.               
(2) В заповедта се определят и правата на достъп до ИСУН 2020 за всеки член на комисията.
(3) Заповедта се изпраща до ЦКЗ заедно със заявки за създаване на профили в ИСУН 2020 на членовете на оценителната комисия и до УО за създаване на оценителната комисия в срок до един ден от издаването и.

Глава III
[bookmark: bookmark3]Структурен състав на КППП и изисквания към лицата, участващи в нея
Чл. 3 (1) Комисията за подбор на проектни предложения е съставена от: председател без право на глас, секретар без право на глас, нечетен брой членове с право на глас - не по-малко от трима и резервни членове - не по-малко от трима.
(2) Членовете на комисията могат да бъдат служители на МИГ, членовете на общото събрание на МИГ и външни експерти - оценители.
(3) Председателят и секретарят на комисията не могат да бъдат външни експерти.
(4) Делът на представителите на публичния сектор в комисията не може да превишава 50 на сто от имащите право на глас членове.
Чл. 4 Външните експерти – оценители се избират при спазване на разпоредбите на чл.13 от ПМС № 162/2016 г. 
(1) Външните оценители могат да бъдат:
1. служители в държавната администрация, които не заемат длъжност в управляващия орган или в междинното звено;
2. физически лица, избрани след провеждане на централизиран конкурс;
3. лица, избрани в съответствие със Закона за обществените поръчки.
(2) Лицата по ал. 1 трябва да притежават диплома за висше образование с образователно-квалификационна степен "бакалавър" или "магистър" и най-малко 3 години опит в професионална област, свързана с конкретната процедура, или в оценяването на проекти по програми или оферти по процедури за обществени поръчки.
(3) Лицата по ал. 1, т. 1 се избират с оглед на тяхната компетентност, необходима за конкретната процедура.
(4) Лицата по ал. 1, т. 2 следва да отговарят най-малко на следните изисквания:
1. да не са осъждани за умишлено престъпление от общ характер с влязла в сила присъда, освен ако са реабилитирани;
2. да не са лишени от правото да упражняват професия или дейност, която се отнася до областта на професионалната им компетентност;
3. да не са поставени под запрещение.
(5) Изборът на лица по ал. 1, т. 2 за конкретна процедура следва да е съобразен с принципите на недискриминация и равни възможности, с предмета на процедурата и с притежавания от тях опит и квалификация.

Чл. 5. В работата на комисията могат да участват и наблюдатели по предложение на УО и помощник оценители, които не са членове на КППП. Помощник оценителите са служители на МИГ или външни експерти - оценители, които подпомагат дейността по оценка и чиято дейност се ограничава до етапите на оценка, определени в заповедта за назначаване на КППП.
Чл. 6 (1) Председателят, секретарят и членовете на комисията, както и наблюдателите и помощник - оценители трябва да притежават необходимата квалификация и професионална компетентност за изпълнение на задачите, възложени им със заповедта за назначаване.
(2) Лицата по ал. 1 са длъжни да изпълняват задълженията си добросъвестно, обективно и безпристрастно, както и да пазят в тайна обстоятелствата, които са узнали във връзка със своята работа в комисията.
(3) Лицата по ал. 1 не могат:
1. да са в конфликт на интереси по смисъла на чл. 57, параграф 2 от Регламент (ЕС, ЕВРАТОМ) № 966/2012 на Европейския парламент и на Съвета от 25 октомври 2015 г. относно финансовите правила, приложими за общия бюджет на Съюза и за отмяна на Регламент (ЕО, ЕВРАТОМ) № 1605/2002 на Съвета (ОВ, L 298/1 от 26 октомври 2012 г.) с някой от кандидатите или партньорите в процедурата за предоставяне на безвъзмездна помощ;
2. да имат интерес по смисъла на Закона за предотвратяване и установяване на конфликт на интереси от предоставянето на безвъзмездна финансова помощ по конкретната процедура;
3. да са свързани лица по смисъла на § 1, т. 1 от допълнителните разпоредби на Закона за предотвратяване и установяване на конфликт на интереси с кандидат или партньор в процедурата;
4. да са лица, които се намират помежду си в йерархична зависимост.
(4) В хода на оценителния процес по аналогия се спазват и ал. 4-9 на чл.16 от ПМС № 162 от 2016 г.:
1. Членовете на комисията подписват декларация за спазване на изискванията по ал. 2 и за съответствие с изискванията по ал. 3 незабавно след като научат имената на кандидатите и партньорите в процедурата.
2. При възникване на някое от обстоятелствата по ал. 3 в хода на оценителния процес съответното лице по ал. 1 незабавно информира писмено за това председателя на УС на МИГ и се отстранява от оценителния процес.
3. В случаите на йерархична зависимост от участие в оценителния процес се отстраняват толкова лица, колкото е необходимо, за да се изпълнят съответните изисквания на ал. 3, т. 4.
4. При възникване на някое от обстоятелствата по ал. 3 или при настъпване на други обективни причини, поради които член на комисията не може да изпълнява задълженията си, той се замества от резервен член. Когато заместването с резервен член не е възможно, се изменя заповедта за назначаване на комисията.
5. При възникване на някое от обстоятелствата по ал. 3 или при настъпване на други обективни причини, поради които председателят, секретарят, помощник-оценител или наблюдател не може да изпълнява задълженията си, той се заменя с друго лице, което притежава необходимата квалификация и професионална компетентност за изпълнение на задачите и отговаря на изискванията по ал. 3, като за това се изменя заповедта за назначаване на комисията.
6. В случаите по т. 4 и 5. новоопределените лица подписват декларация за спазване на изискванията по ал. 2 и за съответствие с изискванията по ал. 3, а мотивите за промяната се отразяват в оценителния доклад.
Глава IV
Подбор на проектни предложения
Раздел 1 Оценка на административното съответствие и допустимостта, техническа и
финансова оценка.
Чл. 7. Комисията извършва оценка на всички проектни предложения, подадени в определения срок. Оценката продължава до 30 работни дни от крайния срок на приема.
Чл. 8. При оценката на проектни предложенията, освен правилата в настоящия ред за оценка, МИГ задължително прилага Указанията на УО на ОПРЧР по чл. 37, ал. 1 от ПМС 161 от 4 юли 2016 за определяне на правила за координация между управляващите органи на програмите и местните инициативни групи, съответно местните инициативни рибарски групи, във връзка с изпълнението на Подхода „Водено от общностите местно развитие“ за периода 2014 - 2020 г., както и съгласуваните от УО Условия за кандидатстване по съответната процедура, разработени от МИГ, в т.ч. правилата за работа на оценителната комисия за подбор на проекти по СВОМР.
Чл. 9. Получените проектни предложения се проверяват за административно съответствие и допустимост в рамките на срока за подбор на проектни предложения. На техническа и финансова оценка подлежат само преминалите административно съответствие и допустимост.
Чл. 10. Оценката на проектните предложения се извършва по критерии и методика, определени в Насоките за кандидатстване. В насоките за кандидатстване се определя минимално допустимата оценка за качество на проектните предложения.
Чл. 11. Оценката се извършва в ИСУН 2020.
Чл. 12. Оценката на административното съответствие и допустимостта се извършва от най-малко от двама членове на комисията, като членовете, представляващи публичния сектор не трябва да са повече от 50%. Те могат да бъдат подпомагани от помощник-оценители.
Чл. 13. Когато при оценката се установи липса на документи и/или друга нередовност, комисията изпраща на кандидата уведомление за установените нередовности и определя разумен срок за тяхното отстраняване, който не може да бъде по-кратък от една седмица. Уведомлението съдържа и информация, че неотстраняването на нередовностите в срок може да доведе до прекратяване на производството по отношение на кандидата. Отстраняването на нередовностите не може да води до подобряване на качеството на проектното предложение.
Чл. 14. Техническата и финансова оценка на всяко проектно предложение се извършва най-малко от двама членове на комисията, като членовете, представляващи публичния сектор не трябва да са повече от 50%. Те могат да бъдат подпомагани от помощник-оценители. Окончателната оценка е средноаритметично от оценките на двамата оценители. При разлика между двете оценки от повече от 20 на сто от максималната възможна оценка председателят на комисията възлага оценяването на трето лице - член на комисията с право на глас. Окончателната оценка е средноаритметично от оценката на третото лице и по-близката до неговата от първите две оценки. Окончателната оценка се оформя от оценката на третия оценител само в случаите, когато тя е средноаритметично от оценките на другите двама.
Чл. 15. Когато проектното предложение е оценено от двама членове на комисията и едната оценка е по-ниска от минимално допустимата оценка за качество по процедурата, а другата оценка - по- голяма или равна на нея, председателят на комисията възлага оценяването на трето лице - член на комисията с право на глас. Окончателната оценка е средноаритметично от оценката на третото лице и сходната с неговата по отношение на праговете от първите две оценки.
Чл. 16. При оценката на проектните предложения комисията може да изисква допълнителна пояснителна информация от кандидата, като срокът за представянето й не може да бъде по-кратък от една седмица. Тази възможност не може да води до подобряване на качеството на проектното предложение до нарушаване на принципите по чл. 29, ал. 1, т. 1 и 2 от ЗУСЕСИФ.

Раздел 2 Оценителен доклад
Чл. 17. (1) Оценителният доклад и възраженията по него са уредени в чл. 44, ал. 3-6 и чл. 45 на ПМС № 161 от 2016 г., както следва:
чл.44.   (3) (Изм. - ДВ, бр. 32 от 2017 г., в сила от 21.04.2017 г.) Работата на комисията по ал. 1 приключва с оценителен доклад до ръководителя на финансиращата програма, съответно на водещата програма, при оценка на интегрирани проектни предложения, който включва:
1. списък на предложените за финансиране проектни предложения, подредени по реда на тяхното класиране, и размера на безвъзмездната финансова помощ, която да бъде предоставена за всеки от тях;
2. списък на резервните проектни предложения, които успешно са преминали оценяването, но за които не достига финансиране, подредени по реда на тяхното класиране;
3. списък на предложените за отхвърляне проектни предложения и основанието за отхвърлянето им.
(4) (Нова - ДВ, бр. 32 от 2017 г., в сила от 21.04.2017 г.) Оценителният доклад по ал. 3 се одобрява от Управителния съвет на МИГ/МИРГ в срок до 5 работни дни от приключването на работата на комисията по ал. 1.
            (5) (Предишна ал. 4, изм. - ДВ, бр. 32 от 2017 г., в сила от 21.04.2017 г.) Оценителният доклад по ал. 3 се изпраща от МИГ/МИРГ чрез ИСУН до ръководителите на УО/ДФЗ на програмите, финансиращи проектите, в срок до 5 работни дни от одобряването на оценителния доклад от Управителния съвет на МИГ/МИРГ.
(6) (Нова - ДВ, бр. 32 от 2017 г., в сила от 21.04.2017 г.) Местните инициативни групи или местните инициативни рибарски групи уведомяват кандидатите, чиито проектни предложения не са одобрени или са одобрени частично, в срок до 5 работни дни от одобряването на оценителния доклад от Управителния съвет на МИГ/МИРГ.
чл. 45. (1) (Изм. - ДВ, бр. 32 от 2017 г., в сила от 21.04.2017 г.) Всеки кандидат, получил уведомително писмо от МИГ/МИРГ, че проектното му предложение не е одобрено или че е частично одобрено, има право да възрази пред финансиращия/финансиращите проекта УО/ДФЗ в срок до 3 работни дни от датата на получаването на уведомлението.
            (2) (Изм. - ДВ, бр. 32 от 2017 г., в сила от 21.04.2017 г.) Ръководителят на УО/ДФЗ се произнася по основателността на възражението в срок до 10 работни дни от неговото получаване, като:
      1. връща проектното предложение за повторно извършване на процедурата по оценка;
2. потвърждава предварителното решение на МИГ/МИРГ.
(2) Оценителният доклад се генерира в ИСУН 2020.
(3) Оценителният доклад се подписва от председателя, секретаря и от всички членове на комисията.
(4) Оценителният доклад се одобрява от УС на МИГ в срок до 5 работни от приключване работата а комисията.
Чл. 18. (1) В срок до 5 работни дни от одобряване на оценителния доклад от УС, МИГ прикачва в ИСУН 2020 всички документи, свързани с процеса на оценка (вкл. и доклада):
(1) копие на заповедта за назначаване на комисията и на заповедите за изменението и, ако има такива; декларации за липса на конфликт на интереси и поверителност, подписани от председателя, секретаря/секретарите, всички членове на Комисията с право на глас, помощник-оценителите и наблюдателите;
(2) разясненията, които са предоставяни на кандидатите преди представянето на проектните предложения;
(3) кореспонденцията, водена с кандидатите по време на оценителния процес;
(4) кореспонденция с компетентните органи/институции (ако има такава);
(5) протоколи от отделните етапи на оценката, подписани от участвалите в съответния етап на оценка лица;
(6) други документи, ако е приложимо.
и уведомява УО за това. 
(2) Към оценителния доклад се прилагат:
(1) списък на предложените за финансиране проектни предложения, подредени по реда на тяхното класиране и размера на безвъзмездната финансова помощ, която да бъде предоставена за всеки от тях;
(2) списък с резервните проектни предложения, които успешно са преминали оценяването, но за които не достига финансиране, подредени по реда на тяхното класиране;
(3) списък на предложените за отхвърляне проектни предложения и основанието за отхвърлянето им;
(4) списък на оттеглените по време на оценката проектни предложения.
Чл.19. МИГ уведомяват кандидатите, чиито проектни предложения не са одобрени или са частично одобрени (където е приложимо) в срок до 5 работни дни от одобряване на оценителния доклад от УС на МИГ.
Глава V
Допълнителни и заключителни разпоредби
§ 1. „Комисия за подбор на проектни предложения” е еквивалентно с „Комисия за избор на проекти” и „Оценителна комисия
§ 2. Представител на публичния сектор е лице по смисъла на § 1 т. 21 от Допълнителните разпоредби на Наредба 22 от 14.12.2015г.
§ 3. Използвани съкращения
ВОМР - Водено от общностите местно развитие
ИСУН 2020 - Информационна система за управление и наблюдение на средствата от Европейския съюз в периода 2014-2020 г.
КППП - Комисия за подбор на проектни предложения 
МИГ - Местна инициативна група
УО - Управляващ орган 
УС - Управителен съвет
ЗУСЕСИФ - Закон за управление на средствата от европейските структурни и инвестиционни фондове
§ 4. Настоящият ред за оценка е разработен на основание чл. 41 ал. 1 от ПМС 161 от 4 юли 2016г.
§ 5. За неуредените, в този ред за оценка, въпроси или при противоречие с нормативен акт от по- висока степен се прилагат правилата на действащите наредби, постановления и др. нормативни актове от по-висока степен.
§ 6. Настоящият Ред за оценка е приет на УС на СНЦ „МИГ Долни Чифлик и Бяла“ с Решение на от 10.07.2019 г., точка № 1. 

